N2 by Grabouw gesluitDie N2 by Grabouw is sedert vroegoggend gesluit nadat betogers klippe op dié pad begin gooi het. (Foto: Verskaf) Die N2-snelweg by Grabouw aan die voet van Sir Lowryspas in die Wes-Kaap is Maandagoggend gesluit weens protesaksie. Kenny Africa, Wes-Kaapse verkeershoof, het gesê die snelweg is sedert vroegoggend gesluit nadat betogers klippe op dié pad begin gooi het. “Die verkeer vanaf Kaapstad word weggewys via die Visroete – Gordonsbaai en Kleinmond om weer terug te keer na Botrivier,” het Africa vroegoggend gesê. Africa het motoriste gemaan wat vanaf Caledon en Hermanus na Kaapstad beweeg om eerder al langs die kusroete deur Kleinmond en Gordonsbaai te beweeg om terug op die N2 in die rigting van die Moederstad te ry. Die N2 by Grabouw is sedert vroegoggend gesluit nadat betogers klippe op dié pad begin gooi het. (Foto: Verskaf) Dit is in dié stadium onduidelik waaroor die betogers ongelukkig is. Maroela Media wag op terugvoer van die polisie.